
                                                                                     Anexa nr. 2 la HCL nr. 174 /2025

TEMA DE PROIECTARE 

INFORMAȚII GENERALE

1.1. Denumirea obiectivului de investiții: - Execuție si cheltuieli conexe pentru extindere retea iluminat zona Pasul Vulcan si zonele limitrofe ale mun. Vulcan- Parc Scoala Gimnaziala nr. 4”
1.2. Ordonator principal de credite/investitor: UAT VULCAN
1.3. Ordonator de credite (secundar/terțiar): - Primarul Municipiului Vulcan-Primaria municipiului Vulcan str. M.Viteazu nr.31 jud Hunedoara 336200
1.4 Beneficiarul investiției: - -Primaria municipiului Vulcan str. M.Viteazu nr.31 jud Hunedoara


1.5.Elaboratorul temei de proiectare
Primăria Municipiului Vulcan, Compartimentul PFI- DL.



DATE DE IDENTIFICARE A OBIECTIVULUI DE INVESTIȚII

Informații privind regimul juridic, economic si tehnic al terenului si/sau al construcției existente, documentație cadastrală

1.4. Executie si cheltuieli conexe pentru extindere retea iluminat zona Pasul Vulcan si zonele limitrofe ale mun. Vulcan- Parc Scoala Gimnaziala nr. 4”

Datorită stării actuale precare sunt necesare lucrări extindere rețea de iluminat in cadrul parcului Avram Iancu, obiectivele preconizate prin realizarea acestora, sunt: 
•	dezvoltarea economică a zonei;
•	îmbunătățirea condițiilor social – economice și de mediu;
•	îmbunătățirea condițiilor de viață a locuitorilor, prin asigurarea zonei de relaxare, plimbare si joaca.
•	asigurarea infrastructurii necesare dezvoltării economiei locale. 

Particularități ale amplasamentului/amplasamentelor propus/propuse pentru realizarea obiectivului de investiții, după caz:
a) Descrierea succintă a amplasamentului/amplasamentelor propus/propuse (localizare, suprafața terenului, dimensiuni in plan)
[bookmark: _Hlk69994081]Municipiul Vulcan este așezat paralel cu râul Jiul de Vest, străjuit de două șiruri de munți care leagă Munții Retezat de Munții Parâng. Datorită acestei poziții, clima este răcoroasă și zona este ferită de vânturi puternice.
Municipiul Vulcan este situat în partea de sud a județului Hunedoara (S–V României), la poalele munților Vâlcan, în depresiunea Petroșani, fiind traversat de drumul național DN 66 A, care face legătura între Petroșani și Valea de Pești. 
În prezent, Vulcanul se întinde pe o suprafață de 8.731 ha și are două localități componente: Dealu Babii (localitate situată în partea nordică, pe DJ 666) și Paroșeni (localitate situată în partea vestică a municipiului, pe DN 66A).
Vulcanul și-a luat denumirea de la Pasul Vâlcan aflat în zona Munților Vîlcan, pas de trecere între Valea Jiului și nordul Olteniei. Vulcanul este mărginit de orașul Aninoasa la est, municipiul Lupeni la vest, comuna Bănița la nord și județul Gorj la sud.
Municipiul Vulcan este situat la 630 m altitudine, pe Valea Jiului, la poalele munților: Vâlcan (1870 m), Retezat (2509 m), Parâng (2518 m), la confluența dintre două mari regiuni ale României, Transilvania și Oltenia.
[bookmark: _Hlk69989016]

b) Relaţiile cu zonele învecinate, accesuri existente şi/sau căi de acces posibile
· Conform planului topografic ce va fi pus la dispoziția proiectantului.

c) Surse de poluare existente în zonă
· Traficul auto;

d) Particularități de relief
Suprafața de teren analizată nu ridică probleme de pierdere a stabilității.

e) Nivel de echipare tehnico-edilitară al zonei şi posibilități de asigurare a utilităților
· Se vor consulta cerințele din certificatul de urbanism;

f) Existenţa unor eventuale reţele edilitare în amplasament care ar necesita relocare/ protejare, în măsura în care pot fi identificate
· În funcție de realitatea din teren coroborat cu contractele încheiate de municipiul Vulcan cu proprietarii rețelelor și cu respectarea recomandărilor beneficiarilor de utilități, menționate în avizele/ acordurile obținute.

g) Posibile obligații de servitute
· Nu este cazul în această etapă.

h) Condiționări constructive determinate de starea tehnică şi de sistemul constructiv al unor construcții existente în amplasament, asupra cărora se vor face lucrări de intervenţii, după caz
· Nu e cazul.

i) Reglementări urbanistice aplicabile zonei conform documentațiilor de urbanism aprobate – plan urbanistic general/ plan urbanistic zonal şi regulamentul local de urbanism aferent
· Conform certificatului de urbanism și a planului urbanistic general.

j) Existenţa de monumente istorice/ de arhitectură sau situri arheologice pe amplasament sau pe zona imediat învecinată; existenţa condiţionărilor specifice în cazul existenţei unor zone protejate sau de protecţie
· Nu e cazul.

Descrierea succintă a obiectivului de investiții propus din punct de vedere tehnic şi funcțional:
a) Destinație şi funcțiuni
· Zona pentru relaxare, zona pentru joaca si odihna .

b) Caracteristici, parametri şi date tehnice specifice, preconizate

	Se dorește îmbunătățirea calității vieții locuitorilor municipiului Vulcan.
-Montarea de stalpi noi de iluminat , corpuri de iluminat eficiente.

c) Nivelul de echipare, de finisare şi de dotare, exigenţe tehnice ale construcţiei în conformitate cu cerinţele funcţionale stabilite prin reglementări tehnice, de patrimoniu şi de mediu în vigoare
· Corelare cu situația din teren, cu respectarea informațiilor din certificatul de urbanism, avizele eliberate de proprietarii rețelelor de utilități și recomandările expertului tehnic.


d) Număr estimate de utilizatori
-
e) Durata minima de funcţionare apreciată corespunzător destinaţiei/ funcţiunilor propuse
· minim 50 ani;

f) Nevoi/ solicitări funcţionale specifice
· Documentație necesara obținerii autorizației de construcție. 
Acestea vor conține:
-Documentația necesara obținerii autorizației de construire
Conținutul documentațiilor va respecta întocmai prevederile legale în vigoare, vor fi complete, în concordanță cu tema de proiectare și cu realitatea din teren.
Toată documentația aferentă proiectului elaborată sub orice formă este și va rămâne în proprietatea Consiliului Local al Municipiului Vulcan – Primăria Municipiului Vulcan.

g) Corelarea soluţiilor tehnice cu condiţionările urbanistice de protecţie a mediului şi a patrimoniului
· Se vor avea în vedere informațiile stabilite prin P.U.G/ P.U.Z. al municipiului, avizele emise;
· Se vor respecta informațiile specificate în notificarea/ avizul Agenției Naționale de Mediu;
· Se vor utiliza cu precădere materiale eficiente economic și care nu dăunează mediului înconjurător;

h) Stabilirea unor criterii clare în vederea soluționării nevoii beneficiarului
În ceea ce privește extinderea rețelei de iluminat din parcul Avram Iancu are ca rol creșterea confortului si siguranța cetățeanului si eficientizarea energetica prin:
· Montarea unor becuri economice;


Cadrul legislativ aplicabil şi impunerile ce rezultă din aplicarea acestuia
-	HOTĂRÂRE nr. 907 din 29 noiembrie 2016 privind etapele de elaborare și conținutul cadru al documentațiilor tehnico-economice aferente obiectivelor/proiectelor de investiții finanțate din fonduri publice;
-	LEGE nr. 50 din 29 iulie 1991 (**republicată**)( actualizată*) privind autorizarea executării lucrărilor de construcții;
-	Legii 10 din 18 ianuarie 1995 (*actualizată*) privind calitatea în construcții; - HOTARARE nr. 300 din 2 martie 2006 (*actualizată*) privind cerințele minime de securitate si sănătate pentru șantierele temporar sau mobile;
-	Hotărârea nr. 1.061 din 10 septembrie 2008 privind transportul deșeurilor periculoase și nepericuloase pe teritoriul României;
-	LEGE nr. 265 din 7 noiembrie 2008 (**republicat **)(*actualizată*) privind gestionarea siguranței circulației pe infrastructura rutieră;
-	LEGE nr.448(A) din 2006 privind protecția si promovarea drepturilor persoanelor cu handicap;
-	HOTARARE nr.268 din 2007 privind protecția si promovarea persoanelor cu handicap;
 - 	HOTĂRÂRE nr. 273 din 14 iunie 1994 ('actualizată') privind aprobarea Regulamentului de recepție a lucrărilor de construcții și instalații aferente;
-	toate actele normative în vigoare la data elaborării documentației, corelat cu soluția/soluțiile tehnice propuse.

              
[bookmark: _Hlk183594425][bookmark: _Hlk193956378]Municipiul Vulcan, 30.10.2025

     PREŞEDINTE DE ŞEDINŢĂ:                        CONTRASEMNEAZĂ :  SECRETAR GENERAL     
 CONSILIER  CIOBANU ALEXANDRU                                  ROGOBETE MIHAELA

